Diari Oficial de la Generalitat Valenciana


Sumari del DOGV 3820, del 23-08-2000 (2000/6894)

Informació pública del programa d'actuació integrada del pla parcial de l'Amerador del Campello.
------------------------------------------------------------------------------------------------

### Dades del document

Número de DOGV
:   3820

Data del DOGV
:   23-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6894


Organisme emissor
:   Inmobiliaria Acis, SA

Tipus de document
:   Anunci

Informació pública del programa d'actuació integrada del pla parcial de l'Amerador del Campello. [2000/F6894]
  
Mitjançant aquest edicte s'anuncia l'obertura d'un període d'informació pública de 20 dies, comptats a partir de l'endemà de la publicació en el Diari Oficial de la Generalitat Valenciana, de la documentació de la proposta d'alternativa tècnica del programa d'actuació integrada del pla parcial de l'Amerador del Campello, Alacant, promoguda per la mercantil Inmobiliaria Acis, SA.
  
Aquesta documentació consisteix en: 1, homologació declarativa; 2, memòria del programa d'actuació integrada; 4, projecte d'urbanització.
  
La documentació esmentada estarà a la vista durant els expressats períodes d'exposició pública a la notaria del senyor Juan Ignacio Soldevilla Jiménez, al Campello (Alacant), carrer de Sant Vicent, 14, de 09.00 a 14.00 hores, de dilluns a divendres, així com a les dependències d'Urbanisme de l'Ajuntament del Campello, Alacant (expedient depositat amb el número de registre 8.169, del dia 28 de juny de 2000).
  
Es fa l'advertiment que dins del termini de 20 dies, comptats des de la publicació del present anunci en el Diari Oficial de la Generalitat Valenciana, qualsevol persona podrà comparéixer a la notaria esmentada per a obtenir còpia de l'acta notarial de protocol·lització o sol·licitar que se li exhibisca aquesta, així com presentar al·legacions i/o alternatives tècniques que pretenguen competir amb la que s'exposa al públic.
  
Així mateix, es fa constar la possibilitat de consultar durant el mateix període a l'ajuntament les actuacions derivades de la documentació depositada en aquest, i el pla parcial del que dimanen, així com presentar-hi, per a la incorporació a aquestes, tant al·legacions com alternatives tècniques, com també proposicions juridicoeconòmiques per a executar qualsevol de les alternatives, tot això d'acord amb els articles 46 i 48 de la Llei 6/1994, Reguladora de l'Activitat Urbanística.
  
Aquestes proposicions juridicoeconòmiques es presentaran al registre general de l'ajuntament en plica tancada, dins dels cinc dies hàbils següents des del venciment del termini anterior, amb la documentació requerida per al compliment del que s'exigeix en els apartats C i D de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions abans de l'aprovació del programa i l'adjudicació de l'execució.
  
Finalment, aquest anunci compleix la funció de notificació per edictes, de conformitat amb el que s'estableix en l'article 59.4 de la Llei 30/1992, respecte dels propietaris de parcel·les la titularitat o el domicili dels quals, a l'efecte de notificació, es desconeixen.